**สรุปผลการจัดเวทีทบทวนข้อมูลทุนและศักยภาพพื้นที่ เพื่อใช้ในการจัดทำยุทธศาสตร์**

**ภายใต้แผนปฏิบัติการ พื้นที่นำร่องเกษตรกรรมยั่งยืนพื้นที่จังหวัดพัทลุง**

เพื่อให้การขับเคลื่อนแผนปฏิบัติการพื้นที่นำร่องเกษตรกรรมยั่งยืนในพื้นที่จังหวัดพัทลุง เป็นไปอย่างมีประสิทธิภาพจำเป็นจะต้องมีการกำหนดยุทธศาสตร์การขับเคลื่อนที่มีประสิทธิภาพ ซึ่งการจะได้มาซึ่งแผนยุทธศาสตร์ที่มีประสิทธิภาพต้องประกอบด้วยฐานข้อมูลจริงจากพื้นที่ คณะทำงานปฏิบัติการพื้นที่นำร่องเกษตรกรรมยั่งยืนในพื้นที่จังหวัดพัทลุง จึงได้จัดเวทีทบทวนข้อมูลทุนและศักยภาพพื้นที่ ขึ้นเมื่อวันที่ 15-16 ตุลาคม 25565 ณ ทรัพย์นาคารีสอร์ท อ.ป่าพะยอม จ.พัทลุง โดยมีผู้เข้าร่วมจำนวน 42 คน การดำเนินการเป็นการแบ่งกลุ่มแลกเปลี่ยนเรียนรู้ตามภูมินิเวศของจังหวัดพัทลุง คือ เขา ป่า นา เล ซึ่งลักษณะภูมินิเวศน์นี้จะ เป็นทั้งลักษณะทางภูมิศาสตร์ วิถีความเป็นอยู่และวิถีการผลิต ตลอดจนภูมิวัฒนธรรมอันเกี่ยวเนื่องมาจากภูมินิเวศน์นั้น ๆ ดังต่อไปนี้

ภูมินิเวศน์ เขา-ป่า คือบริเวณตอนในของจังหวัดพัทลุงซึ่งอยู่ริมเทือกเขาบรรทัด ได้แก่

- อำเภอกงหรา

- อำเภอตะโหมด

- อำเภอศรีนครินทร์

ภูมินิเวศน์ นา- เล คือบริเวณที่ราบระหว่างทะเลสาบและเทือกเขาบรรทัด ได้แก่

- อำเภอเมือง

- อำเภอควนขนุน

- อำเภอบางแก้ว

- อำเภอเขาชัยสน

- อำเภอปากพะยูน

- อำเภอป่าบอน

**1. อ.กงหรา ตะโหมด ศรีนครินทร์**

**1.1 ด้านสังคม**

ปัญหา

- ไม่มีเอกสารสิทธิ์ทำกิน

- บ้านไม่มั่นคง ด้อยโอกาส ไม่มีที่อยู่อาศัย (อยู่ในกงสี - บ้านเจ้านาย) ไม่มีทรัพย์สิน

- คนในครอบครัวไม่มีเวลาให้เพื่อนบ้านไม่สัมพันธ์/ไม่รู้จักกัน

ความต้องการ

- ให้สำรวจปัญหาผู้เดือดร้อนด้านที่อยู่อาศัย (แต่งงานไปแล้ว ยังอยู่บ้านเดิม ไม่ได้ออกไปสร้างบ้านใหม่)

- ต้องการให้มีการกำหนดยุทธศาสตร์ให้คนอยู่กับป่าได้ เพื่อแก้ปัญหาเรื่องที่ดินทำกิน

**1.2 ด้านเศรษฐกิจ**

ปัญหา

- ราคายางตกต่ำ

- ไม่มีเอกสารสิทธ์ ในส่วนของผู้ปลูกยางพารา พบว่า มีผู้ปลูกยางพาราที่ไม่มีเอกสารสิทธิ์ประมาณ 10,000 ครัวเรือน หรือประมาณ 40,000 คน และพื้นที่รวมกันกว่า 120,000 ไร่

- เรื่องสวัสดิการคนกรีดยาง กรณีตายระหว่างกรีดยางระหว่างเที่ยงคืน ถึงเที่ยงวัน ได้รายละ 250,000 บาท

- เรื่องราคาข้าวและพืชอื่น

- เรื่องการรับรองมาตรฐานกันเอง

- ไม่มีเอกสารสิทธิ์ในที่ทำกิน

- ปัจจุบันมีปัญหาเรื่องคนรุกป่า

ความต้องการ

- ให้มีการแปรรูปผลผลิตทางการเกษตรดั้งเดิม เช่น ยางพารา

- อยากให้องค์กรชุมชนสามารถรับรองสิทธิ์ได้

**1.3 ด้านสิ่งแวดล้อม**

ปัญหา

- เรื่องโครงสร้างพื้นฐานทำลายลาธารธรรมชาติ

- ขาดน้ำทำการเกษตรในฤดูแล้ง

ความต้องการ

- ต้องทำชลประทานต้นน้ำ

- ต้องปรับปรุงดิน - น้ำ

- ส่งเสริมจิตสำนึกในการดูแลป่าต้นน้ำ

- ขอให้องค์กรชุมชนผลักดันเรื่องเกษตรปลอดภัย เกษตรอินทรีย์ ปลอดสารเคมี

- ต้องมีการบูรณาการหน่วยงานภาครัฐที่เข้ามาดูแลเกษตรกร เช่น มหาดไทย อุทยาน ฯลฯ เพื่อ รับรองสิทธิ์ในการเป็นเกษตรกร

**1.4 ทุนในพื้นที่**

- มีพื้นที่ป่าที่อุดมสมบูรณ์

- มีภูมิปัญญาเกี่ยวกับการจัดการน้ำ

- มีเครือข่ายภาคประชาชนหลายองค์กร เช่น สมาคมคนรักษ์ลุ่มน้ำพัทลุง กลุ่มทำนาปลอดภัย ต.ตะโหมด เครือข่ายสภาองค์กรชุมชน เครือข่ายสินธุ์แพรทอง กลุ่มคนกล้าคืนถิ่น

- มีพื้นที่ต้นแบบในการทำเกษตรยั่งยืน เช่น เครือข่ายสวนยางแปลงใหญ่ที่อำเภอตะโหมด พื้นที่นาปลอดภัยที่ตะโหมด

**2. อำเภอศรีบรรพต และอำเภอป่าพะยอม**

**2.1 ด้านเศรษฐกิจ**

ปัญหา

- การปลูกยางพาราเกินความต้องการของตลาด

- ขาดการส่งเสริมการใช้ยางพาราในประเทศอย่างจริงจัง

- มาตรฐานคุณภาพที่ทำให้ส่งออกยาก

- นโยบายของภาครัฐไม่ตรงกับความต้องการของประชาชน

- การเปลี่ยนแปลงสภาพสวนยางพารา ไม่สอดคล้องกับสภาพวิถีชีวิต

- ส่วนใหญ่ไม่มีเอกสารสิทธิ์ โค่นยางไม่ได้

ความต้องการ

-การแปลงสวนยางเป็นป่ายาง ต้องเพิ่มมูลค่าในการใช้พื้นที่

- ถ้าโค่นได้ ก็จะลดจำนวนต้นยางลงได้ และให้ปลูกไม้ยืนต้นทดแทน

- ลดต้นยางตามความเหมาะสมของพื้นที่ ไม่ควรเอานามาปลูกยางพารา

- รวมกลุ่มเพื่อยกระดับการผลิต

- ส่งเสริมการแปรรูปสินค้าให้ครบวงจร

- ทบทวนนโยบายของรัฐให้เหมาะสมกับสภาพวิถีชีวิต

- ลดต้นทุนการผลิต ส่งเสริมการผลิตในวิถีอินทรีย์

- ส่งเสริมการผลิตพืชที่หลากหลาย ไม่ส่งเสริมการผลิตพืชเชิงเดี่ยว

**2.2 ด้านสังคม**

ปัญหา

* สังคมเปลี่ยนจากสังคมเกษตรเป็นสังคมเมืองทำให้ความสัมพันธ์ของคนในชุมชนเริ่มห่างเหินกัน
* การแพร่ระบาดของยาเสพติด จนได้รับการกล่าวขานว่าเป็นเมืองหลวงพืชกระท่อมของภาคใต้
* ปัญหาการใช้ความรุนแรงและอาชญากรรม

ความต้องการ

- ต้องมุ่งเน้นที่การสร้างครอบครัวให้เข้มแข็ง

- ส่งเสริมการดูแลพัฒนาเด็กในทุกช่วงวัย

- ดูแลผู้สูงอายุให้เหมาะสม

**2.3 ด้านสิ่งแวดล้อม**

ปัญหา

- มีพื้นที่พิพาทระหว่างรัฐกับชาวบ้าน พื้นที่โฉนด ร้อยละ 80 เป็นของคน 10 นามสกุล

- มีการบุกรุกป่า จากนโยบายภาครัฐและเอกชน มีการใช้กฎหมายในการบริหารจัดการป่า แต่พื้นที่ป่าลดลง

ความต้องการ

- ยกเลิกการใช้สารเคมี ส่งเสริมเกษตรอินทรีย์

- หมอดินต้องทำงานเชิงรุก

- ยกเลิกนโยบายส่งเสริมการปลูกพืชเชิงเดี่ยว

- รัฐต้องหนุนเสริมกองทุนที่ดินในระดับตำบล ชพค. มีเงิน 6,000 ล้านบาท แต่ใช้ทำงานไม่ได้ เพราะขาดกลไกในระดับตำบล

- ควรส่งเสริมการปลูกป่าในพื้นที่ของรัฐและเอกชน

- ต้องมีการทบทวนกฎหมายและนโยบาย ที่ไม่สอดคล้องกับความเป็นจริง เรื่องของการกระจายอำนาจรัฐต้องให้ท้องถิ่นบริหารจัดการพื้นที่ให้ได้ ชุมชนต้อง ออกกฎในการบริหารจัดการพื้นที่ป่า คนในชุมชนต้องช่วยกันดูแลป่า

- บังคับใช้กฎหมายกับผู้ทำน้ำเสียอย่างจริงจัง

- การบริหารจัดการน้ำต้องไม่ใช่แค่การ ขุดลอกคูคลอง แต่ต้องอาศัยภูมิปัญญาท้องถิ่นด้วย

- ส่งเสริมการคัดแยกขยะในระดับครัวเรือน

**2.4 ทุนในพื้นที่**

- มีมหาวิทยาลัยเป็นพื้นที่เรียนรู้ของชุมชน

- มีต้นทุนผลิตภัณฑ์เกษตรที่หลากหลาย

- เป็นพื้นที่ป่าต้นน้ำ

- มีแหล่งเรียนรู้ตลาดต้นไม้ชายคลอง

- มีเครือข่ายภาคประชาชนหลายองค์กร เช่น กลุ่มคนต้นน้ำตะแพน เครือข่ายสภาองค์กรชุมชน กลุ่มคนกล้าคืนถิ่น เครือข่ายนวัตกรชุมชนของมหาวิทยาลัยทักษิณ

**3. อำเภอเมือง**

3.1 ด้านเศรษฐกิจ

ปัญหา

- พึ่งพาปัจจัยการผลิตจากภายนอก

- การตลาด มีปัญหาการปลูกตามคนอื่น ปลูกแข่งกันเอง หาตลาดไม่เป็น

- ขาดความรู้ในการจัดการข้อมูล

- ราคาผลผลิตทางการเกษตรตกต่ำ

- ภาระหนี้สินมาก

ความต้องการ

- ทำแผนเชิงระบบกันใหม่ ตั้งแต่การปลูก การดูแล การตลาด

- การจัดการข้อมูล ให้คนปลูกอยู่ได้ คนกินอยู่สบาย

- กลุ่มเกษตรต้องร่วมมือกันเพื่อเชื่อมโยงเครือข่ายและพัฒนาเป็นกลไกจังหวัด และหวังว่าคน บริโภคก็จะจับมือกันเพื่อเลือกบริโภคอาหารปลอดภัย ซึ่งจะเชื่อมโยงกับเรื่องเกษตรอินทรีย์ของจังหวัดพัทลุง

- พัฒนาและเพิ่มขีดความสามารถในการแข่งขันของผลผลิตและอุตสาหกรรมต่อเนื่องจาก การเกษตรที่มีศักยภาพให้เกิดมูลค่าเพิ่มและการพัฒนาพลังงานทางเลือกเพื่อการพึ่งพาตนเอง รวมกลุ่มผู้ผลิต เพื่อต่อรองและเป็นเพื่อนกับผู้บริโภค

**3.2 ด้านสิ่งแวดล้อม**

ปัญหา

- วัชพืชในแหล่งน้ำ มีผักกระฉูด (คล้ายผักกระเฉด) รื้อจากลำคลองมาทิ้งไว้ริมคลองก็จะงอกมาอีก

- หมา แมว จรจัด ภาครัฐเคยทำเรื่องขึ้นทะเบียน แต่ไม่ประสบความสำเร็จเท่าที่คาดหวัง

ความต้องการ

- สารเคมีทางการเกษตร แม้จะใช้น้อยแต่ก็มีผลกระทบต่อภาพรวม

* ต้องแปรรูปเป็นปุ๋ยอินทรีย์เท่านั้น
* ต้องจดทะเบียนพร้อมทำหมัน เพื่อลดการเกิดและควบคุมประชากร หมา แมว
* การคัดแยกขยะ ร้อยละ 90 เป็นขยะอินทรีย์ที่ควรจะถูกนำไปแปรรูปเป็นปุ๋ยหมัก ส่วนขยะอื่น โดยเฉพาะสารเคมีที่จัดการยากควรให้หน่วยงานราชการจัดจุดทิ้งที่เหมาะสม ต้องพัฒนาจิตสำนึก ต้องใช้เทศบัญญัติ กฎท้องถิ่นควบคุมควบคู่ไปกับการให้ความรู้แก่ประชาชน

**3.3 ด้านสังคม**

ปัญหา

- สภาพปัญหาสังคม เช่น เด็กอ้วน เด็กติดเกมส์ เด็กติดยา ติดพืชกระท่อม

- มีค่านิยมให้นักเรียนมาเรียนในตัวเมือง ทำให้รถติดและโรงเรียนรอบนอกไม่มีคนเรียน เสี่ยงต่อการถูกยุบ

- ปัญหาเรื่อง เบาหวาน ความดัน หัวใจ เป็นโรคยอดฮิตตามกระแสสังคม มาจากการกินของเค็ม ของมัน ของหวาน ซึ่งมีสาเหตุมาจาก การบริโภคสมัยใหม่ ขาดความรู้ทางโภชนาการ ทานอาหารเพิ่มสารปรุงแต่ง

**ความต้องการ**

* บังคับใช้กฎหมายอย่างจริงจัง
* ให้ความรู้ ส่งเสริมอาหารคลีน ปรับปรุงพฤติกรรมการกิน ส่งเสริมการปลูกสมุนไพร กิน อาหารให้เป็นยา

**4. อำเภอควนขนุน**

**4.1 ด้านเศรษฐกิจ**

ปัญหา

- จังหวัดพัทลุงสามารถผลิตข้าวได้เพียงพอต่อการบริโภคในจังหวัด เป็นอันดับ 2 รองจากนครศรีธรรมราช แต่ขณะนี้มีพื้นที่ผลิตข้าวลดลง และคนเมืองพัทลุงไม่กินข้าวที่ปลูกในพัทลุง ทำให้ต้องเสียค่าใช้จ่ายเกี่ยวกับการซื้อข้าวมากถึง 1,800 ล้านบาทต่อปี

- .ในพื้นที่เป็นพื้นที่ผลิตข้าวสำคัญแต่ไม่สามารถตั้งโรงสีข้าวได้ หากต้องการสร้างโรงสีข้าว หากเกิน 5 แรงม้า ต้องดำเนินการในเขตผังเมืองสีม่วงคือที่อำเภอป่าบอน

- การประมง มีทะเลสาบ มีลำคลอง แต่ปริมาณสัตว์น้ำสำหรับบริโภคไม่เพียงพอ อาหารทะเลที่กิน ในตลาดพัทลุงนำมาจากภาคกลาง ไข่ปลาทะเลน้อยเอามาจากปลาไน ภาคกลาง

ความต้องการ

- คนเมืองพัทลุงควรจะกินข้าวที่ปลูกในเมืองพัทลุง เพื่อลดเงินรั่วไหลออกนอกจังหวัด ให้พึ่งตัวเองได้ และควรเป็นข้าวอินทรีย์ที่ปลอดภัย

- ต้องเพิ่มพื้นที่นาอินทรีย์ โดยมีมาตรการสร้างแรงจูงใจของรัฐให้คนที่ทำนาเคมีหันมาปลูกข้าวอินทรีย์มาก

- ทีมงานคนตัดยางทำเรื่องสวัสดิการคนตัดยางทำถือว่าดีแล้ว แต่หากทำได้ถึงขนาด คนพัทลุงเลิกพึ่งยางพารา ปาล์มน้ำมัน (พืชเศรษฐกิจเชิงเดี่ยว) ด้วยการทำป่ายาง ป่าปาล์ม เพื่อให้เกิดการมีแหล่งอาหารเพิ่มขึ้น

- ผลักเป็นนโยบายของจังหวัดเรื่องปลาน้ำจืดให้พอกับคนพัทลุงกินพอ

**4.2 ด้านสิ่งแวดล้อม**

ปัญหา

- ไม่มีการจัดการลุ่มน้ำ

- การพัฒนาทะเลน้อย ไม่จริงจัง ไม่ประสบความสำเร็จและประชาชนรอบ ๆ ทะเลน้อย ไม่ได้มีส่วนร่วมในการอนุรักษ์ ฟื้นฟู ดูแลรักษาทะเลน้อย

- การจัดการน้ำถูกควบคุมโดยภาครัฐ ทำให้เกิดปัญหาน้ำท่วมซ้ำซาก การควบคุมการปล่อยน้ำไม่สอดคล้องกับวิถีการทำการเกษตรในพื้นที่

- การขุดลอกแบบล้างผลาญ ท าลายแหล่งเก็บกับน้ำ เช่น การขุดลอกที่ทำลายพืชริมตลิ่ง โดยเฉพาะต้นจาก ต้นสาคู และการขุดลอกที่ทำลายแหล่งอนุบาลพันธุ์สัตว์น้ำไปเสียทั้งหมด

- การทำนาท้องตม ที่ยังไม่มีความแน่นอนว่าจะทำได้ดีเพียงใด นอกจากนี้ยังมีเรื่องปุ๋ย และ ยาปราบศัตรูพืชที่ใช้ในการทำนา ที่ทำให้คนที่ตั้งใจทำนาอินทรีย์ไม่สามารถขึ้นทะเบียนเป็นพันธุ์ข้าวปลอดภัยได้อย่างจริงจังด้วย

ความต้องการ

* ควรจะต้องมีการออกแบบแผนงาน เพื่อแก้ปัญหาและพัฒนาศักยภาพทะเลน้อยเป็นการพัฒนาพื้นที่พิเศษเฉพาะ

5. อำเภอเขาชัยสน อำเภอบางแก้ว และปากพะยูน

5.1 ด้านเศรษฐกิจ

ปัญหา

- ราคาผลผลิตทางการเกษตรตกต่ำ โดยเฉพาะยางพารา ข้าว ตกต่ำมาก

- ราคาน้ำมันเชื้อเพลิงที่สูงขึ้น

- ไม่มีตลาดรองรับผลิตภัณฑ์ชุมชน เปิดตลาดนัด

- ขาดการหนุนเสริมด้านเศรษฐกิจของชุมชน รัฐมักมาส่งเสริมสิ่งที่ประชาชนไม่จำเป็นและ ไม่ต้องการ และถ้าปฏิเสธรัฐก็จะเสียโอกาส

- ขาดกลุ่มวัยแรงงานภาคผลิต

- ขาดการวางแผนอย่างเป็นระบบ ทำให้การกำหนดแผนทางการเกษตรมีปัญหา

- รายได้จากผลิตผลทางเกษตรตกต่ำ กับการขาดอำนาจต่อรองกับผู้ค้า เพราะต่างคนต่างทำ วิสาหกิจชุมชนมีมากแต่ไม่รวมตัวเป็นกลุ่ม เพื่อต่อรองราคาซื้อวัตถุดิบ เช่น ตอนนี้มีผู้ประกอบการในชุมชนที่เลี้ยงปลาอยู่เป็นจำนวนมาก ประมาณได้ว่าต้องซื้ออาหารมาเลี้ยงปลาวันละกว่า 200,000 บาท หากสามารถรวมตัวกัน เป็นกลุ่มเดียว แล้วเสนอราคาซื้อในนามกลุ่มก็จะได้ราคาที่ถูกกว่านี้แน่นอน

ความต้องการ

- ควรส่งเสริมการนำผลผลิตทางเกษตรมาแปรรูป เพื่อเพิ่มมูลค่า เพิ่มช่องทางขายสินค้าชุมชนทางออนไลน์ รวมกลุ่มเพื่อสร้างอำนาจในการต่อรอง เพื่อความหลากหลายในการแปรรูปเป็นผลิตภัณฑ์ ใช้หลัก 4P มีหน่วยงานที่เกี่ยวข้อง เช่น สหกรณ์พัฒนาชุมชน มหาวิทยาลัยทักษิณ การศึกษานอกระบบและการศึกษาตามอัธยาศัย

- ส่งเสริมการใช้ เชื้อเพลิงทดแทน ไบโอดีเซล

- ทำห้างสรรพสินค้าจำหน่ายผลิตภัณฑ์ชุมชน

- ส่งเสริมให้ทำบัญชีครัวเรือนทั้งตำบล

- ส่งเสริมการปลูกต้นไม้ ไม้ไผ่

- การพัฒนาสินค้าและบรรจุภัณฑ์ ต้องมีการส่งเสริมจากหน่วยงานที่เกี่ยวข้อง

- ต้องรวมกลุ่มเป็นเกษตรแปลงใหญ่ แปรรูปผลผลิต ผลักดันให้เป็นวาระแห่งชาติ ส่งเสริมการแปร รูปโดยมีตลาดแลกเปลี่ยนซื้อขายผลผลิตทางเกษตร แล้วเอาของ OTOP ไปส่งเสริมเรื่องการท่องเที่ยว โดยชุมชน โดยรัฐส่งเสริมและเปิดพื้นที่ด้วย

5.2 ด้านสังคม

ปัญหา

- ปัญหาการแพร่ระบาดของยาเสพติด และการพนัน

- ปัญหาครอบครัวหย่าร้าง

- ปัญหาผู้สูงอายุ ผู้ป่วยติดเตียง ขาดคนดูแล ต้องฝึกฝนทักษะให้ผู้ดูแล และสนับสนุนให้เบี้ยยังชีพ

ความต้องการ

- ควรติดกล้องวงจรปิดทุกหมู่บ้าน จัดให้มีการ ตั้งด่าน

- ส่งเสริมอาชีพ/คุณธรรมให้คนที่ติดยาเสพติด

- อบรม พอช. ต้องสนับสนุนให้เกิดการรวมกลุ่มเพื่อแก้ปัญหา

5.3 ด้านสิ่งแวดล้อม

ปัญหา

- ไม่มีการจัดการขยะอย่างถูกต้อง

- การเลี้ยงสัตว์บนถนน ก่อให้เกิดปัญหาการจราจร

- การใช้เครื่องมือช็อตปลา

- แหล่งน้ำ สัตว์น้ำลดน้อยลง

ความต้องการ

- ควรสนับสนุนการใช้ปุ๋ยของชุมชน

- ต้องใช้มาตรการทางกฎหมาย กติกาทางศีล


- ส่งเสริมให้มีศูนย์อนุรักษ์พันธุ์สัตว์น้ำในหมู่บ้าน

**Mapping เครือข่าย**

**ตลาดต้นไม้ชายคลอง**

**ตลาดใต้โหนด**

**สวนไผ่สร้างสุข**



**เครือข่ายสินธุ์แพรทอง**

**กลุ่มไส้เดือนเปลี่ยนชีวิต**

**กลุ่มวิสาหกิจชุมชนโคกม่วง**

**เครือข่ายคนต้นน้ำ**

**สวนปันแสง**

**กลุ่มทำนาปลอดภัยตะโหมด**

**กลุ่มนาริมเลพนางตุง**

**กลุ่มวิสาหกิจช่องฟืน**

**กลุ่มวิสาหกิจแหลมไก่ผู้**

**กลุ่มนาท่อมบายใจ**

**กลุ่มทำนาทุ่งชัยบุรี**

**กลุ่มโตนสะตอ**

**ร้อยหวันพันธุ์ป่า**

**ไร่เคียงตะวัน**

**กลุ่มวิสาหกิจเกาะเต่า**

**กลุ่มทำนาปลอดภัยดอนทราย**

**กลุ่มวิสาหกิจท่าช้างพัฒนา**

ภาพกิจกรรม





